cyanic-selkie/wikianc huggingface dataset:
আহমেদ তামিম
তিনি খোলা চিঠি A Common Word Between Us and You এর ১৩৮ জন স্বাক্ষরকারীর মধ্যে একজন ছিলেন।
তিনি আম্মান (আম্মান বার্তা) থেকে দূতাবাসের স্বাক্ষরকারীদের একজন ছিলেন।
১২০
১২০ জুলীয় বর্ষপঞ্জীর একটি অধিবর্ষ যেটি রবিবার দিয়ে শুরু। সেই সময়ে এই বছর সেভেরাস ও ফুল্ভুস-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৮৭৩ বছর; রোম প্রতিষ্ঠার বছর)। এই বছরকে ১২০ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরণের জন্য প্রচলিত পদ্ধতি হয়ে উঠে।
ঘটনাবলী
রোম সম্রাট হাড্রিয়ান। ব্রিটেন দ্বীপে আসেন।
রাক্ষসতাল
thumb| রাক্ষসতল হ্রদ (राक्षस ताल;; চীনা: 拉昂错, পিনয়িন: Lā'áng Cuò; La'nga Co) চীনের তিব্বতের একটি হ্রদ যা মানস সরোবর পশ্চিমদিকে এবং কৈলাস পর্বতের কাছে দক্ষিণে অবস্থিত। এই হ্রদের উত্তর পশ্চিম দিক থেকে শতদ্রু নদীর উৎপত্তি হয়েছে।
কথিত আছে, রামায়ণে বর্ণিত লঙ্কাধিপতি রাক্ষসরাজ রাবন তার তপস্যা বলে এটি সৃষ্টি করেছিলেন।
মুহাম্মদ ইমাজ উদ্দিন প্রামাণিক
মুহাম্মদ ইমাজ উদ্দিন প্রামাণিক (জন্ম: ১৬ ফেব্রুয়ারি, ১৯৪১) বাংলাদেশের একজন রাজনীতিবিদ ও পাট ও বস্ত্র মন্ত্রণালয়ের দায়িত্বপ্রাপ্ত মন্ত্রী। ইমাজ উদ্দিন প্রামাণিক ১২ জানুয়ারী, ২০১৪ তারিখে গণপ্রজাতন্ত্রী বাংলাদেশ সরকারের মন্ত্রী হিসেবে শপথ গ্রহণ করেন এবং ১৩ জানুয়ারী, ২০১৪ তারিখে বস্ত্র ও পাট মন্ত্রণালয়ের দায়িত্বভার গ্রহণ করেন।
শিক্ষাজীবন
ইমাজ উদ্দিন প্রামাণিক ১৯৪৮ সালে মান্দা উপজেলার চক কালিকাপুর সরকারি প্রাথমিক বিদ্যালয়ে ভর্তির মাধ্যমে তার শিক্ষা জীবন শুরু হয়। প্রাথমিক শিক্ষা শেষে তিনি স্থানীয় কালীগ্রাম দোডাঙ্গী উচ্চ বিদ্যালয়ে ভর্তি হন। এ বিদ্যালয়ে ৭ম, ৮ম, ও ৯ম শ্রেণীতে অধ্যয়নকালীন তিনি চরম অর্থ সংকটের সম্মুখীন হন। কিন্তু তিনি কখনই পড়ালেখার হাল ছাড়েননি। পড়ালেখার পাশাপাশি তিনি নিজেকে নিয়োজিত করেন সবজি ব্যবসায়। দরিদ্রতার সাথে সংগ্রাম করে তিনি পড়ালেখা চালিয়ে যান এবং ১৯৫৮ সালে ম্যাট্রিকুলেশন পাস করেন। অতঃপর তিনি ১৯৬১ সালে নওগাঁ বিএমসি কলেজ থেকে ইন্টারমিডিয়েট এবং ১৯৬৫ সালে নওগাঁ ডিগ্রী কলেজ থেকে স্নাতক ডিগ্রী লাভ করলেও আর্থিক সংকটের কারণে পিতার এমএ পাশ করার আশা পূরণ করা তার পক্ষে সম্ভব হয়নি। স্নাতক ডিগ্রী লাভের পর জীবিকার তাগিদে তিনি প্রথমে রাজশাহী জেলার বাগমারা থানাধীন গাঙ্গপাড়া জুনিয়র হাইস্কুলে শিক্ষকতা করেন। এরপর তিনি নওগাঁ জেলার মহাদেবপুর থানাধীন বাগডোব জুনিয়র হাইস্কুলে এবং মান্দা থানাধীন কালীগ্রাম দোডাঙ্গী উচ্চ বিদ্যালয়ে শিক্ষকতা করেন।
শিক্ষা ক্ষেত্রে অবদান
তিনি এখন পর্যন্ত তার নির্বাচনী এলাকা নওগাঁ জেলার মান্দা উপজেলায় প্রায় অর্ধশতাধিক শিক্ষা ও সামাজিক প্রতিষ্ঠান গড়ে তুলেছেন। এর মধ্যে মান্দা মমিন শাহানা ডিগ্রী কলেজ, উত্তরা ডিগ্রী কলেজ, মান্দা চকউলী ডিগ্রী কলেজ, গোটগাড়ী  শহীদ মামুন স্কুল এন্ড কলেজ, মান্দা আদর্শ বালিকা বিদ্যালয় ও মহিলা কলেজ, কালিকাপুর-চককালিকাপুর উচ্চ বিদ্যালয় ও কলেজ, মান্দা মুক্তিযোদ্ধা মেমোরিয়াল বালিকা বিদ্যালয়, মান্দা পাকুড়িয়া ইউনাইটেড উচ্চ বিদ্যালয় ও কালিকাপুর আলিম মাদ্রাসা অন্যতম।
ব্যক্তিগত জীবন
পারিবারিক জীবনে তিনি বিবাহিত এবং দুই পুত্র ও দুই কন্যা সন্তানের জনক ইমাজ উদ্দিন প্রামাণিক। তার ১ম সন্তান মাহমুদা আকতার মুক্তি ও ২য় সন্তান শেফায়েত জামিল সৌরভ যুক্তরাষ্ট্রে বসবাস করছেন। ৩য় সন্তান মুহা: সুজাউদদৌলা বিপ্লব এবং ৪র্থ সন্তান নাছরিন সাবিহা আকতার বানু বর্তমানে দেশেই বসবাস করছেন।
অবমানবায়ন
অবমানবায়ন (infrahumanisation) হচ্ছে একপ্রকার অঘোষিত বিশ্বাস; যেখানে বিশ্বাস করা হয়, স্বগোষ্ঠী বহির্গোষ্ঠীর তুলনায় অনেক বেশি মানবিক। ২০০০ সালের প্রথমদিকে এই শব্দটি জ্যাকুয়াস ফিলিপ লায়েন এবং তার সহযোগীদের দ্বারা জনপ্রিয় হয়ে উঠে। লায়েন এবং তার সহযোগীদের ধারণা অনুসারে অবমানবায়নের উত্থান ঘটে যখন মানুষের কাছে জাত্যভিমান অধিকতর গুরত্ব পায়। নিজ জাতির বাহিরে সে অন্য জাতির মধ্যে (অধিকারে পার্থক্য) অবলোকন করে এবং স্বগোষ্ঠীর মানবাধিকার সংরক্ষণে সোচ্চার হলেও বহির্গোষ্ঠীর মানবাধিকার ভূলণ্ঠনের বেলায় নীরব থেকে তা সমর্থন করে। উপমানব এর অর্থ হল মানুষ কিন্তু নিচুস্তরের অথবা পরিপূর্ণভাবে মানুষই নয় অবমানবায়নে এই কুসংস্কারের চর্চা করা হয়। (উদাহরণস্বরূপঃ প্রাচীন ভারতে বর্ণপ্রথার জন্য ব্রাক্ষ্মণ কর্তৃক শূদ্র বা অহিন্দুদের শোষণ বা নির্যাতন করা)।
বহির্গোষ্ঠীদের, স্বগোষ্ঠীর তুলনায় নিম্নস্তরের মানুষ ভাবার এই প্রবণতাটি মানুষ সচেতন ভাবে নয়, বরং অবচেতনভাবে লালন করেন। গবেষকরা স্বগোষ্ঠী ও বহির্গোষ্ঠী সংক্রান্ত বিশ্বাস নিয়ে কাজ করার জন্য মানুষের আবেগ নিয়ে গবেষণা করেছেন। কিছু অনুভূতি শুধুমাত্র মানুষে দেখা যায় যেমনঃ ভালোবাসা, পরিতাপ, স্মৃতিচারণ এসব অনুভূতিকে বলে গৌণ অনুভূতি এবং কিছু অনুভূতি মানুষসহ অন্য প্রাণীদের বেলায়ও দেখা যায় যেমনঃ আনন্দ, ক্রোধ, বিষ্মিত হওয়া বা কষ্ট পাওয়া; এসব অনুভূতিকে বলে মুখ্য অনুভূতি। লায়েন এবং তার সহযোগীরা বারবার গবেষণা করে, একই ফলাফল ক্রমাগত পেয়েছেন, আর তা হলোঃ অন্তঃগোষ্ঠীর (স্বগোষ্ঠী) ক্ষেত্রেই মানুষ তার গৌণ অনুভূতির প্রকাশ ঘটায়, বহির্গোষ্ঠীর বেলায় তা প্রকাশ করে না।
উদাহরণস্বরুপ; মানুষ কোনো একটি রঙিন মাছ দেখে বিস্মিত হতে পারে, বা একটি কুকুর তার মালিককে দেখে আনন্দ পেতে পারে। অর্থাৎ, এসব মুখ্য অনুভূতি জীবকুলে সাধারণ ভাবেই থাকে। কিন্তু কখনোই মানুষ একটি রঙিন মাছকে ভালোবাসবে না, বা মাছটি মারা গেলে সে বহুদিন যাবৎ তার কষ্ট বুকের মধ্যে পুষে রাখবে না। কিন্তু একজন মানুষ তার প্রেমিকাকে বা তার জায়াকে ভালোবাসবে প্রচণ্ডভাবে। এই ভালোবাসা শুধুমাত্র তার কাছের মানুষেএ জন্যই বরাদ্দ থাকবে। বস্তুত অবমানবায়ন তত্ত্ব এই বিষয়টিই ব্যাখ্যা করছে। মানুষ অবচেতনভাবেই অন্য মানুষকে দুই গোষ্ঠীতে বিভক্ত করে ফেলে। কিছু মানুষকে সে অন্তঃগোষ্ঠী বা স্বগোষ্ঠী ভাবে; যাদের জন্য সে মুখ্য এবং গৌণ দুই ধরনের অনুভূতিই বরাদ্দ রাখে আবার কিছু মানুষকে সে বহির্গোষ্ঠী ভাবে, যাদের প্রতি শুধুমাত্র গৌণ অনুভূতিই প্রকাশ করে। বহির্গোষ্ঠীর প্রতি এই আবেগের বহিঃপ্রকাশ না ঘটার অর্থ হলো, অন্তঃগোষ্ঠীয় মানুষজন বিশ্বাস করে, বহির্গোষ্ঠীয় মানুষ; অমানুষের কাতারে পরে। লেভি স্ট্রাউস অবমানবায়ন প্রসঙ্গে বলতে গিয়ে বলেন স্বজাতির সীমানার বাহিরে গেলেই মানবতা যেখানে থমকে যায়।
সাম্প্রতিক গবেষণা স্বভাবকে অবমানবায়ন কীকরে প্রভাবিত করে, তার অন্বেষণ করেছে। গবেষণার ফলে জেরন ভেইস ও তার সহযোগীরা বহির্গোষ্ঠীর প্রতি মানুষের প্রতিক্রিয়া দেখেছেন। মানুষ যেসব স্বতন্ত্র বৈশিষ্ট্য প্রকাশ করে সে বৈশিষ্ট গুলো বহির্গোষ্ঠীর বেলায় মানুষ করে কিনা এমনটাই তাদের গবেষণা ছিল। জেরন ভেস এবং তার সহযোগীদের গবেষণা থেকে দেখা যায়, যদি দুই ভিন্ন গোষ্ঠীর মধ্যে একটি গোষ্ঠী গৌণ অনুভূতি অন্য গোষ্ঠীর প্রতি প্রকাশ করে, তবুও অপর গোষ্ঠী সেই গৌণ অনুভূতি তাদের জন্য প্রদর্শন করে না। মার্কিন গবেষক কাডি এবং তার সহযোগীরা অন্তঃগোষ্ঠীর মানুষদের সাহায্য করার মনমানসিকতার ওপর অবমানবায়ন এর প্রভাব নিয়ে গবেষণা করেছেন। হারিকেন ক্যাটরিনার পর মানুষের চিন্তা ভাবনার উপর পর্যবেক্ষণ করে কাডি ও তার সহযোগীরা দেখেছেন, অন্তঃগোষ্ঠীর মানুষ বিশ্বাস করে, বহির্গোষ্ঠীর মানুষ জনের মধ্যে মানবোচিত গুণের ঘাটতি আছে। পরীক্ষায় যেসব অংশগ্রহণকারী বহির্গোষ্ঠী সদস্যদের অবমানায়ন করেছে; সেসব সদস্যরাই তাদের সাহায্য করতে কম আগ্রহ প্রকাশ করেছে।
মোহাম্মদ শহীদুল্লাহ (নরসিংদীর রাজনীতিবিদ)
মোহাম্মদ শহীদুল্লাহ বাংলাদেশের নরসিংদী জেলার রাজনীতিবিদ যিনি তৎকালীন ঢাকা-২৪ আসনের সাংসদ ছিলেন।
প্রাথমিক জীবন
মোহাম্মদ শহীদুল্লাহ নরসিংদী জেলায় জন্মগ্রহণ করেন।
রাজনৈতিক জীবন
মোহাম্মদ শহীদুল্লাহ ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন ঢাকা-২৪ আসন থেকে সংসদ সদস্য নির্বাচিত হন।
শেখ সাদী খান
শেখ সাদী খান (জন্ম ৩ মার্চ ১৯৫০) একজন স্বনামধন্য বাংলাদেশী সঙ্গীত পরিচালক ও সুরকার। তাকে বাংলাদেশের সঙ্গীতের জাদুকর বলে অভিহিত করা হয়। তিনি ২০০৬ সালে ঘানি চলচ্চিত্রের জন্য শ্রেষ্ঠ সঙ্গীত পরিচালক বিভাগে এবং ২০১০ সালে ভালোবাসলেই ঘর বাঁধা যায় না চলচ্চিত্রের জন্য শ্রেষ্ঠ সুরকার বিভাগে জাতীয় চলচ্চিত্র পুরস্কার লাভ করেন। শিল্পকলা ও সঙ্গীতে বিশেষ অবদানের জন্য ২০২১ সালে বাংলা একাডেমি তাকে সম্মানসূচক ফেলোশিপ প্রদান করে।
প্রাথমিক জীবন
শেখ সাদী খান ১৯৫০ সালের ৩ মার্চ ব্রাহ্মণবাড়িয়ার শিবপুর গ্রামের এক সঙ্গীত সমৃদ্ধশালী পরিবারে জন্মগ্রহণ করেন। তার পিতা উপমহাদেশের বিখ্যাত সুর সাধক ওস্তাদ আয়েত আলী খাঁ। সুর সম্রাট ওস্তাদ আলাউদ্দিন খাঁ তার চাচা। তার পিতার হাত ধরে সঙ্গীত শিক্ষা শুরু করেন। প্রথমে তবলা ও তারপর বেহালা শেখেন। তার শৈশব কাটে ব্রাহ্মণবাড়িয়া ও কুমিল্লায়। কুমিল্লা ভিক্টোরিয়া কলেজিয়েট স্কুলে শিক্ষাজীবন শুরু করেন। ঢাকার ধানমণ্ডি উচ্চ বিদ্যালয় থেকে মাধ্যমিক পাশ করেন। এরপর আইমিউজ ও বিমিউজ করেন ঢাকা সঙ্গীত মহাবিদ্যালয় থেকে। ১৯৬৩ সালে মেজভাই সরোদ বাদক ওস্তাদ বাহাদুর খানের সাথে ভারতে যান বেহালায় উচ্চাঙ্গ সঙ্গীত শেখার জন্য। তিন বছর তার অধীনে তালিম নিয়ে ১৯৬৫ সালে বাংলাদেশে ফিরে আসেন।
কর্মজীবন
১৯৬৫ সালে রেডিও পাকিস্তানে বেহালা বাদক হিসেবে কর্মজীবন শুরু করেন। ১৯৬৮ সালে বেহালা বাদক হিসেবে তৎকালীন পাকিস্তান টেলিভিশনে যোগ দেন। ১৯৭১ সালে বাংলাদেশের স্বাধীনতা যুদ্ধের সময় যুক্ত হন স্বাধীন বাংলা বেতারকেন্দ্রের সঙ্গে। বাংলাদেশ স্বাধীন হলে বাংলাদেশ বেতারে সঙ্গীত পরিচালক হিসেবে যোগ দেন। ২০০৭ সালের মার্চে প্রধান সঙ্গীত প্রযোজক হিসেবে বাংলাদেশ বেতার থেকে অবসর নেন।
শেখ সাদী খান সত্তরের দশকে সঙ্গীত পরিচালক খন্দকার নুরুল আলমের সহকারী হিসেবে চলচ্চিত্রে পদার্পণ করেন। ১৯৭৭ সালে সঙ্গীত পরিচালক হিসেবে সারাদেশে খ্যাতি লাভ করেন। প্রথম চলচ্চিত্রের সঙ্গীত পরিচালনা করেন ১৯৮০ সালে আবদুল্লাহ আল মামুন পরিচালিত এখনই সময় চলচ্চিত্রে। এ চলচ্চিত্রের জন্য শ্রেষ্ঠ সঙ্গীত পরিচালক হিসেবে বাচসাস পুরস্কার লাভ করেন। ১৯৮৫ সালে তার সঙ্গীত পরিচালনায় সুখের সন্ধানে চলচ্চিত্রের গানে কণ্ঠ দেন উপমহাদেশের প্রখ্যাত সঙ্গীতশিল্পী মান্না দে। এছাড়া তিনি আশা ভোঁসলে, সাবিনা ইয়াসমিন, এন্ড্রু কিশোর, রুনা লায়লাসহ দেশী-বিদেশী অনেক শিল্পীর সাথে কাজ করেন।
পারিবারিক জীবন
শেখ সাদী খান ব্যক্তিগত জীবনে রওশন আরা বেগমের সাথে বিবাহ বন্ধনে আবদ্ধ হন।এই দম্পতির এক ছেলে ও এক মেয়ে রয়েছে।
পুরস্কার ও সম্মাননা
শেখ সাদী খান দুই বার জাতীয় চলচ্চিত্র পুরস্কার ও তিনবার বাচসাস পুরস্কার অর্জন করেন।
চেঙ্গালিকোটলের কলা
থাম্ব|বিক্রয়ের জন্য দোকানে চ্যাঙ্গালিকোডান চাঙ্গালিকোদান নেন্দ্রন কলা বা চ্যাঙ্গালিকোদান নামে খ্যাত কলার একটি জাতের চাষ ভারতের কেরালা রাজ্যের ত্রিসুর জেলার চেঙ্গাজিকোডোডো গ্রামে হয়। চ্যাঙ্গালিকোদান বর্তমানে বাহাথাফুযা নদীর তীরে চাষ করা হয়। এটি গুরুভায়ুর মন্দিরের শ্রীকৃষ্ণ মন্দিরের উপাসনা দেবতার কাযছা কুলা । প্রতি গড় গুচ্ছে ২০ থেকে ২৫ ফল ধরে। নতুনভাবে, কলা কলা আনা হচ্ছে হনোলুলু থেকে। হোনোলুলুতে তারা এগুলিকে ঐতিহ্যবাহী আমেরিকান খাবার- হ্যামবার্গার, এবং অবশ্যই কোকা-কোলা ধরনের বোতলগুলিতে ব্যবহার করে। চ্যাঙ্গালিকোদান ভৌগোলিক সূচক নিবন্ধন পেয়েছেন ভৌগোলিক সূচক রেজিস্ট্রি, চেন্নাই থেকে । চেঙ্গালিকোদান কলা গ্রোয়ার্স অ্যাসোসিয়েশন, ইরুম্যাপেটি নিবন্ধকরণ দেওয়া হয়েছিল।
চাষাবাদ
চ্যাঙ্গালিকোদান অক্টোবর মাসে রোপণ করা হয় এবং জৈবভাবে জন্মে যা একে অস্বাভাবিক হলুদ বর্ণ এবং জমিন দেয়। জৈব সারের বেশি ব্যবহার কলা গুচ্ছগুলির চেহারা প্রভাবিত করতে পারে। এই কলা বৈচিত্র্যের জন্য প্রতিটি স্তরের স্বতন্ত্র মনোযোগ, বিশেষ যত্ন এবং তদারকি প্রয়োজন। সবুজ শাকের সার, ছাই এবং গোবর গোড়া বৃদ্ধির পরিপূরক হিসাবে ব্যবহৃত হয়। চিরাচরিত কৃষকরা পুরানো কলা পাতা দিয়ে কলা গুচ্ছগুলিকে ঢেকে রাখেন যাতে এটি রঙটি পেতে পারে।
কতিতিয়া
থাম্ব|400x400পিক্সেল| খ্রিস্টীয় তৃতীয় শতাব্দীর সারকোফ্যাগাসে একটি বেলেল্লাপনার চিত্র কতিতিয়া (Κοτύττια, Kotuttiā) ছিল প্রাচীন গ্রীস এবং থ্রেসের একটি বেলেল্লাপনা, নিশাচর ধর্মীয় উৎসব। যা কতিস দেবীর একটি উদযাপন, লিঙ্গের দেবী, যাকে পার্সিফোনের একটি রুপ হিসেবে বিবেচনা করা হয়।
উদযাপন
পার্সিফোনের ধর্ষণের উদযাপন হিসাবে এডোনদের কর্তৃক কোটিটিয়ার উদ্ভব হয়েছিল। থ্রেস জুড়ে এটি রাতে পাহাড়ে গোপনে উদযাপন করা হত,  এবং এটি অশ্লীলতা এবং অসংযমতার জন্য কুখ্যাত ছিল।
ব্যবসা-বাণিজ্যের প্রভাবে, উৎসবের এডোনীয় রূপটি এথেন্স, করিন্থ এবং চিওসে ছড়িয়ে পড়ে, যেখানে এটা এতটাই উচ্চারিত হয় যে "কতিতিয়ার সহচর" "বেশ্যা" এর সমার্থক হয়ে ওঠে।
১২১
১২১ জুলীয় বর্ষপঞ্জীর একটি সাধারণ বছর যেটি মঙ্গলবার দিয়ে শুরু। সেই সময়ে এই বছর ভেরুস ও উগুর-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৮৭৪ বছর; রোম প্রতিষ্ঠার বছর)। এই বছরকে ১২১ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরণের জন্য প্রচলিত পদ্ধতি হয়ে উঠে।
ওল্ড হারারিয়ানস
ভেন্যু
১৯৫০ সালের মার্চ মাসে রোডেশিয়া ট্রান্সভাল খেলার সময় প্রধান 'বি' মাঠের সংলগ্ন 'এ' মাঠে একটি প্রথম-শ্রেণীর ক্রিকেট ম্যাচ অনুষ্ঠিত হয়েছিল। এই মাঠটি ২০০০ সালে আন্তর্জাতিক ক্রিকেট কাউন্সিল দ্বারা পরিচালিত একটি আইসিসি উদীয়মান নেশনস টুর্নামেন্টের আয়োজক এবং পাঁচটি ম্যাচের আয়োজক ছিল।
২০১৮ ক্রিকেট বিশ্বকাপ বাছাইপর্বের আগে মাঠটি সংস্কার করা হয়েছে। মাঠটিকে আন্তর্জাতিক ম্যাচ আয়োজনের উপযোগী করার জন্য সংস্কার করা হয়েছিল।
১২১
ঘটনাবলী
♦ পোপ আলেকজান্ডার নিহত হন। প্রথম সেস্কটাস নতুন পোপ হিসাবে অভিষিক্ত হন।
ঘূর্ণন
ঘূর্ণন বলতে কোনও বিন্দুকে বা কেন্দ্রকে ঘিরে কোনও বস্তুর বৃত্তাকার গতিকে বোঝায়। একটি ত্রিমাত্রিক বস্তু অসীম সংখ্যক কাল্পনিক রেখাকে ঘিরে ঘূর্ণন সম্পন্ন করতে পারে; এগুলিকে ঐ বস্তুর ঘূর্ণন অক্ষ বলে। যদি অক্ষরেখাটি বস্তুটির ভরকেন্দ্র দিয়ে অতিক্রম করে, তাহলে বলা হয় যে বস্তুটি নিজ অক্ষের উপরে ঘূর্ণনশীল। যেমন পৃথিবীর ভিতর দিয়ে উত্তর-দক্ষিণ মেরু বরাবর একটি সরলরেখা কল্পনা করা হয়, যাকে কেন্দ্র করে পৃথিবী পূর্ব-পশ্চিমে ঘোরে। একে পৃথিবীর অক্ষ বা মেরুরেখা বলে। পৃথিবী তার অক্ষে সম্পূর্ণ একবার ঘুরতে ২৪ ঘণ্টা সময় নেয়।
যদি বস্তুটি বহিঃস্থ কোনও বিন্দুকে ঘিরে বৃত্তাকার গতিপথে ভ্রমণ করে, তাহলে সেটিকে আবর্তন বা কাক্ষিক আবর্তন বলে। যেমন পৃথিবীকে সূর্যের চারপাশে আবর্তন করছে।
যে রেখা কোনো সুষম বস্তু অথবা চিত্রকে দু'টি প্রতিসম অংশে বিভক্ত করে তাকে অক্ষ বলে। যেমন - বৃত্তের ব্যাস।
শ্রেষ্ঠ অভিনেতা বিভাগে স্ক্রিন পুরস্কার
শ্রেষ্ঠ অভিনেতা বিভাগে স্ক্রিন পুরস্কার হল ভারতীয় বলিউড চলচ্চিত্র শিল্পে শ্রেষ্ঠ চলচ্চিত্র অভিনেতার জন্য প্রদত্ত বার্ষিক পুরস্কার। ১৯৯৫ সাল থেকে এই পুরস্কার প্রদান করা হচ্ছে। প্রতি বছরের জানুয়ারি মাসে এর পূর্ববর্তী বছরের চলচ্চিত্রের জন্য এই পুরস্কার ঘোষিত হয়। শ্রেষ্ঠ অভিনেতা হিসেবে শাহরুখ খান, হৃতিক রোশন ও অমিতাভ বচ্চন চারবার এই পুরস্কার লাভ করেন, রণবীর সিং তিনবার, অন্যদিকে অজয় দেবগন, রণবীর কাপুর, ও ইরফান খান দুইবার করে এই পুরস্কার লাভ করেন।
ওল্ড হারারিয়ানস
একদিনের আন্তর্জাতিক
ওয়ানডেতে তিনটি পাঁচ উইকেট নেওয়া হয়েছে ভেন্যুতে।
পান্তালিওন
পান্তালিওন (Πανταλέων) একজন ইন্দো-গ্রিক শাসক ছিলেন, যিনি আনুমানিক খ্রিস্টপূর্ব ১৯০ থেকে খ্রিস্টপূর্ব ১৮০ পর্য্যন্ত আরাখোশিয়া অঞ্চল শাসন করেন।
শ্রেষ্ঠ অভিনেতা বিভাগে স্ক্রিন পুরস্কার
বিজয়ী অভিনেতা
থাম্ব|150px|ডান|[[রাজকুমার রাও স্ত্রী (২০১৮) চলচ্চিত্রের জন্য এই পুরস্কার লাভ করেন।]]
পান্তালিওন
সংক্ষিপ্ত পরিচিতি
পান্তালিওন একজন ইন্দো-গ্রিক শাসক ছিলেন যিনি আনুমানিক খ্রিস্টপূর্ব ১৯০ থেকে খ্রিস্টপূর্ব ১৮০ পর্য্যন্ত আরাখোশিয়া অঞ্চল শাসন করেন। তিনি গ্রিক-ব্যাক্ট্রিয় শাসক প্রথম দেমেত্রিওসের উত্তরাধিকারী অথবা সামন্ত ছিলেন এবং পারোপামিসাদাই অঞ্চলের ইন্দো-গ্রিক শাসক আগাথোক্লেস দিকাইওসের সমসাময়িক ছিলেন। তিনি প্রথম ইন্দো-গ্রিক শাসক ছিলেন, যিনি ব্রোঞ্জ ধাতুর তৈরী অসমঞ্জস ভারতীয় মুদ্রা চালু করেন। তার বেশ কিছু মুদ্রা নিকেল ধাতু দ্বারা নির্মিত ছিল।
চিংচুয়ে মসজিদ
জিঞ্জু মসজিদ () চীনের চিয়াংসু প্রদেশের নানচিংয়ের কিনহুই শহরে অবস্থিত একটি মসজিদ। কিনহুই শহরে ২৮ নং শেংজু রোডে মসজিদটি অবস্থিত।
ইতিহাস
১৩৮৮ সালে মিং রাজবংশের হংকউ সম্রাটের আদেশে মসজিদটি নির্মাণ করা হয়। ১৯৯২ সালে মসজিদটির নির্মাণ কাজ শেষ হয়। জুয়ান্ডে সম্রাটের শাসনকালে চেং মসজিদটি সংস্কারের জন্য আবেদন করে এবং ১৪৩০ সালে মসজিদের প্রথম মেরামত কাজ শেষ হয়। ষোড়শ শতাব্দীর মধ্যভাগে জিয়াজিং সম্রাট কর্তৃক মসজিদটিকে আরও সম্প্রসারণ এবং মেরামত করা হয়। ১৪৯২, ১৮৭৭, ১৮৭৯, ১৯৫৭, ১৯৮২, ১৯৮৪ এবং ২০০২ সালে মসজিদটিকে মেরামত করা হয়। উনিশ শতকের শেষের দিকে তাইপিং বিদ্রোহের ফলে মসজিদটির মূল আয়তন ১৬৪ একর থেকে মাত্র ১৬৫০ বর্গমিটার নামিয়ে আনা হয় এবং মসজিদ কর্তৃক প্রদত্ত শুল্ক কমিয়ে আনা হয়। বর্তমান মসজিদ কাঠামোটি চিং রাজবংশের শাসনকালের শেষদিকে নির্মাণ করা হয়েছে এবং মসজিদের আয়তন হ্রাস করে ০.৪ হেক্টর করা হয়। ২০০৮ সালে নানজিং পৌরসভার সহায়তায় মসজিদটি মেরামত ও সংস্কার করা হয়। ২০১৪ সালে মসজিদ সংলগ্ন প্রাথমিক বিদ্যালয়টি সরকার কর্তৃক মসজিদের সাথে যুক্ত করায় ক্ষেত্রফল দ্বিগুণ হয়ে যায়।
স্থাপত্য
চীন-ইসলামী স্থাপত্য শৈলীর সংমিশ্রণে মসজিদটি তৈরি করা হয়েছে। মসজিদের তিনটি প্রবেশপথ আছে। প্রবেশপথগুলোর উপর রাজকীয় ফলক আছে। ফলকের শীর্ষের মাঝ বরাবর "রাজকীয় আদেশ দ্বারা প্রদত্ত" এবং এর নিচে এটি "জিঙ্গজুয়েসি" (মসজিদটির নাম) লেখা আছে। মসজিদটিতে বেশ কয়েকটি উঠান, একটি অভ্যর্থনা কক্ষ, একটি অযুখানা, একটি সাক্ষাৎ ঘর, অতিথিদের থাকার ঘর, একটি নামাজঘর, একটি রান্নাঘর আছে। মসজিদের পশ্চিম প্রান্তে একটি মিহরাব আছে। মসজিদটি নানজিং মেট্রোর সানশাজি স্টেশনের উত্তর পূর্ব দিকে হেঁটে যাওয়া যাবে এমন দূরত্বে অবস্থিত।
নারকেল ধর্ম
থাম্ব|১৯৬৯ সালে তোলা নারকেল ধর্মের ভাসমান প্যাগোডা। নারকেল ধর্ম (ভিয়েতনামী: Đạo Dừa বা Hòa sơn Tôn giáo) একটি ধর্ম যা এখন আর পালিত হয় না। ১৯৬৩ সালে দক্ষিণ ভিয়েতনাম এর নারকেল রাজত্বে এটা প্রতিষ্ঠা লাভ করে। কিছু বৌদ্ধ ও ক্রিশ্চান বিশ্বাসের সংগে প্রতিষ্ঠাতা ভিয়েতনামী স্কলার গুয়েন থান নাম এর শিক্ষার উপর ভিত্তি করে ধর্মটি প্রতিষ্ঠিত। ১৯৭৫ সালে ভিয়েতনাম সরকার ধর্মটিকে নিষিদ্ধ করে। ধর্মটিতে সর্বোচ্চ চার হাজার অনুসারী ছিলো।
অনুশীলন
নারকেল ধর্ম অনুসারীদের শুধুমাত্র নারকেল এবং নারকেল দুধ খেতে উৎসাহ দিতো। এই ধর্মের সন্যাসীগণের নয়জন স্ত্রী রাখার অধিকার ছিলো।
জীবনের নারকেল সন্ন্যাসী
১৯৬৩ সালের ভিয়েতনামি পণ্ডিত গুয়েন থান নাম নারকেল ধর্ম প্রতিষ্ঠা করেন। তিনি নারকেল সন্ন্যাসী হিজ কোকোনাটশিপ, বিজয়ের নবী, এবং আংকেল হেই (১৯০৯-১৯৯০ ) নামে পরিচিত ছিলেন। ফরাসি বিশ্ববিদ্যালয়ে পড়াশোনা করা  নাম দক্ষিণ ভিয়েতনামের বেন ত্রে প্রদেশের নারকেল রাজত্বে একটি ভাসমান প্যাগোডা নির্মাণ করেন। দাবী করা হয়ে থাকে নাম তিন বছর শুধুমাত্র নারিকেল খেয়ে ছিলেন এবং এই সময়ে  তিনি একটা ছোট পাথরের উপর বসে ধ্যান করেন। নাম ১৯৭১ সালের দক্ষিণ ভিয়েতনামের রাষ্ট্রপতি নির্বাচনে একজন প্রার্থী ছিলেন। নির্বাচনে হেরে গিয়ে তিনি নারিকেল রাজ্যে ফিরে যান। পাগলাটে ব্যবহার সত্ত্বেও সাইগন সরকার তাকে শ্রদ্ধা করতো এবং ধর্মের মানুষ বলে অভিহিত করতো। নাম সর্বদা গলায় ক্রুশকাঠ ঝুলিয়ে রাখতেন এবং বৌদ্ধদের মত আলখাল্লা পরতেন।
জনমিতি ও উন্নয়ন
বিশ্বব্যাপী নারিকেল ধর্মের চারহাজার সমর্থক ছিলো। উল্লেখযোগ্য অনুসারীদের মধ্যে ছিলেন আমেরিকান উপন্যাসিক জন স্টেইনবেকের পুত্র জন স্টেইনবেক ফোর। ১৯৭৫ সালে ভিয়েতনাম সরকার নারকেল ধর্মকে নিষিদ্ধ ঘোষণা করে।
গোশিন
ইতিহাস
নাকা এগারটি গাছের মধ্যে দুটি নিয়ে ১৯৪৮ সালে প্রথম কাজ শুরু করেন যা থেকে শেষ পর্যন্ত গোশিন তৈরি করতে সক্ষম হন। তিনি একই সমান উচ্চতার দুটি ফোমিনিয়া জুনিপার্স ব্যবহার করে একটি “টু ট্রি স্টাইল’’ সংকলন তৈরি করেছেন। ১৯৫৩ সালে একটি প্রদর্শনী চলাকালে, নাকা তার বনসাই শ্রেণীর জন্য প্রথাগত লম্ব পদ্ধতিতে একটি ফোমিনিয়া তৈরি করেন। তিনি এছাড়াও একটি লম্বা গাছ অধিগ্রহণ করেন (অবশেষে যেটি গোশিনের প্রধান লম্বা গাছে পরিণত হয়), যা ধীরে ধীরে চিকন এবং রুপায়িত করতে পুনরায় মাটিতে লাগানো হয়েছিল; ১৯৬০ সালে এটি প্রদর্শনের জন্য প্রস্তুত হয়েছিল।
গোশিন ১৯৬৪ সালের দিকে প্রথম হাতে লাগানো বনের আকৃতি নেয়। নাকা জাপানের একটি কবরস্থানের কাছে একটি ক্যামেলিয়া ফুলের বন দ্বারা অনুপ্রাণিত হন এবং প্রথম চারটি গাছ মিলিত করেন, যা তিনি ইতিমধ্যেই এককভাবে ৪ ফুট (১.২ মিটার) লম্বা গঠন করে গড়ে তুলেছিলেন। সাতটি গাছের একটি বনসাই তৈরি করতে তিনি শীঘ্রই আরও তিনটি গাছ যোগ করেন। এছাড়াও নাকা পর্যাপ্ত পানি নিষ্কাশন নিশ্চিত করতে পাত্র পরিবর্তন করেছিলেন- যার অভাবের কারণে গাছগুলোর একটি মরে এবং তা বারবার প্রতিস্থাপন করতে হত। এই সময়, নাকার সাতজন নাতি ছিল এবং প্রত্যেকজনের জন্য একটি গাছ প্রতিনিধিত্ব করছিল। সহযোগী বনসাই শিল্পিদের অনুরোধে, তার এ সংকলনের নাম দেন গোশিন, যার অর্থ আত্মার রক্ষক। তিনি কবরস্থানের বন থেকে অনুপ্রাণিত হয়েছিলেন বলে এ নামকরণ করেন বলে মনে করা হয়। ১৯৭৩ সালে নাকার ১১ জন নাতি ছিল এবং তিনি গোশিনের সাদৃশ রক্ষা করতে গাছের সংখ্যা বৃদ্ধিকরেন।
১৯৮৪ সালের মার্চের মাঝামাঝি সময়ে, গোশিন প্রথম ফিলাডেলফিয়া পুষ্পপ্রদর্শনীতে দেখানো হয়, যেখানে একে প্রায় ২৫০,০০০ জন মানুষ দেখেছিল। প্রদর্শনীর শেষে নাকা গোশিনকে জাতীয় বনসাই ফাউন্ডেশনে (যা ১৯৭৬ সালে তার সহযোগিতায় প্রতিষ্ঠিত হয়) দান করে দেন, যা জাতীয় বনসাই-এর নতুন উত্তর আমেরিকান প্যাভালিয়নে (তার সম্মানে নামকরণ করা) এবং ওয়াশিংটন ডি.সি.তে যুক্তরাষ্ট্রের জাতীয় আরবোরেটুমে পিনজিং জাদুঘরে প্রদর্শিত হবে। ১৯৮৪ সাল থেকে গোশিন উল্লেখযোগ্য বিশিষ্ট বনসাই ম্যাগাজিনের কভার পেজে বারবার শোভিত হয়েছে। গোশিন সবচেয়ে বহুল স্বীকৃত বনসাইগুলোর একটি।
নাকা ১৯৯৯ সালের বিস্তৃর্ণ কাজ সহ, গোশিনের তত্বাবধায়ন ও রক্ষণাবেক্ষণ কার্য পরীক্ষা করতে প্রায়ই ওয়াশিংটন ডিসিতে ফিরে আসতেন। পরের বছর, তিনি অন্য আরেকটি বনের বনসাই তৈরি করেন, যা গোশিন টু নামে পরিচিত। ২০০৪ সালে নাকা যখন মৃত্যুবরণ করেন, একটি ফরাসি সাইটে একটি বিস্তারিত কার্টুন প্রকাশিত হয়: "জন নাকা চলে গেছেন। গোশিনের শাখাগুলির মধ্যে বিস্ময়বিহ্বলতার প্রলাপের ফিস্ ফিস্ শব্দ।"
শামসুল হক (নারায়ণগঞ্জের রাজনীতিবিদ)
প্রাথমিক জীবন
শামসুল হক নারায়ণগঞ্জ জেলায় জন্মগ্রহণ করেন।
রাজনৈতিক জীবন
শামসুল হক ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন ঢাকা-২৯ আসন থেকে সংসদ সদস্য নির্বাচিত হন।
মাহমুদুল হাসান রাজু
অন্য ব্যবহারের জন্য, দেখুন মাহমুদুল হাসান (দ্ব্যর্থতা নিরসন) ।
মাহমুদুল হাসান রাজু (৩০ আগস্ট সেপ্টেম্বর ১৯৮৩) বাংলাদেশের একজন সাংবাদিক। তথ্যপ্রযুক্তি সাংবাদিকতায় বিশেষ অবদানের জন্য তিনি জাতীয় তথ্য ও যোগাযোগ প্রযুক্তি পুরস্কার ২০১৭ পেয়েছেন।
জন্ম ও পারিবারিক পরিচয়
রাজু’র জন্ম ১৯৮৩ সালের ৩০ আগস্ট ঢাকা জেলায়। তার বাবার নাম মীর হোসেন এবং মায়ের নাম শিরীন হোসেন। দুই ভাই এক বোনের মধ্যে তিনি বড়।
শিক্ষাজীবন
ঢাকার মানিকনগর মডেল হাই স্কুল থেকে ১৯৯৯ সালে মানবিক বিভাগে এসএসসি পাশ করেন মাহমুদুল হাসান রাজু। পরবর্তীতে ২০০১ সালে তেজগাঁও কলেজ থেকে একই বিভাগে উচ্চ মাধ্যমিক, ২০০৫ সালে জগন্নাথ বিশ্ববিদ্যালয় থেকে সাধারণ ইতিহাস বিষয়ে স্নাতক এবং ২০০৭ সালে স্নাতকোত্তর সম্পন্ন করেন তিনি।
কর্মজীবন
২০০৭ সালে দৈনিক যুগান্তরে সহ-সম্পাদক হিসেবে চাকুরি জীবন শুরু করেন রাজু। ২০১১ সালে বাংলাদেশ সংবাদ সংস্থা (বাসস) এ নিজস্ব প্রতিবেদক হিসেবে যোগ দেন তিনি। বর্তমানে জাতীয় এ সংবাদ সংস্থায় উপ-প্রধান প্রতিবেদক হিসেবে কাজ করছেন তিনি।
ইউক্রেন দূতাবাস, লিসবন
ইউক্রেন দূতাবাস, লিসবন (Посольство України в Португалії) হল পর্তুগালের লিসবন শহরে অবস্থিত ইউক্রেনের কূটনৈতিক মিশন। ২০১৫ সাল থেকে পর্তুগালে ইউক্রেনের রাষ্ট্রদূত হলেন ইননা ওহনিভেজ।
কূটনৈতিক সম্পর্কের ইতিহাস
১৯৯২ সালের ৭ই জানুয়ারি পর্তুগাল ইউক্রেনের স্বাধীনতাকে স্বীকৃতি দেয়। ১৯৯২ সালের ২৭ শে জানুয়ারি পর্তুগাল এবং ইউক্রেন এই দুই দেশের মধ্যে কূটনৈতিক সম্পর্ক স্থাপন করা হয়েছিল। ২০০০ সালের মার্চ মাসে লিসবনে ইউক্রেনের দূতাবাসটি খোলা হয়েছিল।
আমিনা
আমিনা বিনতে ওহাব (آمنة بنت وهب ʼĀminah bint Wahb; মৃত্যু ৫৭৭ খ্রি.) ছিলেন ইসলামের সর্বশেষ নবী মুহাম্মদ এর মাতা।
বিবি আমেনা বিন্তে ওহ্যাব এর সংক্ষিপ্ত ইতিহাস:: আবদুল মোত্তালেব তার পুত্র আবদুল্লাহর বিয়ের জন্য আমেনাকে মনোনীত করেন। আমিনার পিতার নাম ওহাব ইবনে আব্দ মানাফ এবং মাতা বারাহ বিনতে আব্দ আল উজ্জা ইবনে উথমান আব্দ আল দার। তিনি কুরাইশ উপজাতির মধ্যে বানু জোহরা এর বংশের সদস্য ছিলেন; যা ইব্রাহিম (আব্রাহাম) থেকে তার পুত্র ইসমাইল (ইসমায়েল) এর মাধ্যমে বংশদ্ভুত বলে দাবি করা হয়। তার পূর্বপুরুষ জুহরা ছিলেন কুসায় ইবনে কিলাব এর বড় ভাই যিনি আব্দ আল্লাহ আল মুত্তালিব এর পুর্বপুরুষ ছিলেন।
আমেনা ছিলেন ওয়াহাব ইবনে আবদে মান্নাফ ইবনে যোহরা ইবনে কেলাবের কন্যা। এরা বংশ মর্যাদার দিক থেকে কোরাইশদের মধ্যে সর্বোত্তম বলে বিবেচিত হতো। আমেনার পিতা বংশ মর্যাদা এবং অভিজাত্যের দিক থেকে বনু যোহরা গোত্রের সরদার ছিলেন। বিবি আমেনা বিয়ের পর পিত্রালয় থেকে বিদায় নিয়ে স্বামীগৃহে আগমন করেন। কিছুদিন পর আবদুল মোত্তালেব আবদুল্লাহকে খেজুর আনয়নের জন্য মদিনায় পাঠান। আবদুল্লাহ সেখানে মৃত্যুবরণ করেন।
কোন কোন সীরাতে রচয়িতা লিখেছেন যে, আবদুল্লাহ ব্যবসার উদ্দেশ্যে সিরিয়া গিয়েছিলেন। কোরাইশদের একটি বাণিজ্য কাফেলার সাথে মক্কায় ফিরে আসার সময় অসুস্থ হয়ে মদিনায় অবতরণ করেন এবং সেখানে মৃত্যুবরণ করেন। নাবেগা যাআদীর বাড়িতে তাকে দাফন করা হয়। সে সময় তার বয়স ছিল পঁচিশ বছর। অধিকাংশ ঐতিহাসিকের মতে আল্লাহর রসুল তখনো জন্মগ্রহণ করেননি। কারো কারো মতে রাসুলুল্লাহ সাল্লাল্লাহু আলাইহিস ওয়া সাল্লামের জন্ম তার পিতার মৃত্যুবরণের দুই মাস আগে হয়েছিল। স্বামী মৃত্যু সংবাদ পাওয়ার পর আমেনা বেদনা মথিত কণ্ঠে আবৃত্তি করলেন, বাতহার যমীন হাশেমের বংশধর থেকে খালি হয়ে গেছে। মৃত্যু তাকে এক ডাক দিয়েছে এবং তিনি আমি হাযির বলেছেন। তিনি রাঙ্গ ও খুরুশের মধ্যবর্তী এক জায়গায় শায়িত রয়েছেন। মৃত্যু এখন ইবনে হাশেমের মতো কোন লোক রেখে যায়নি। সেই বিকেলের কথা মনে পড়ে যখন তাকে লোকেরা খাটিয়ায় তুলে নিয়ে গিয়েছিল। মৃত্যু যদিও তার অস্তিত্ব মুছে দিয়েছে কিন্তু তার কীর্তি মুছে দিতে পারবে না। তিনি ছিলেন বড় দাতা এবং দয়ালু
আব্দুআল্লাহ-এর মৃত্যুর দুই মাস পরে মুহাম্মদ জন্মগ্রহণ করেন। সিনা চাকের ঘটনার পর বিবি হালিমা ভীত হয়ে পড়লেন। তিনি শিশুকে তার মায়ের কাছে ফিরিয়ে দিয়ে এলেন। ছয় বচর বয়স পর্যন্ত তিনি মায়ের স্নেহ ছায়ায় কাটালেন।
হযরত আমেনার ইচ্ছে হলো যে, তিনি পরলোকগত স্বামীর কবর যেয়ারত করবেন। পুত্র মোহাম্মদ, দাসী উম্মে আয়মন এবং শশুর মোত্তালেবকে সঙ্গে নিয়ে তিনি প্রায় পাঁচ শত কিলোমিটার পথ পাড়ি দিয়ে মদিনায় পৌঁছলেন। একমাস সেখানে অবস্থানের পর মক্কার পথে রওয়ানা হলেন। মক্কা ও মদিনার মাঝামাঝি আবওয়া নামক জায়গায় এসে বিবি আমেনা গুরুতর অসুস্থ হয়ে পড়লেন। ক্রমে এই অসুখ বেড়ে চললো। অবশেষে তিনি আবওয়ায় মৃত্যুবরণ করেন।
বৃদ্ধ আবদুল মোত্তালেব পৌত্রকে সঙ্গে নিয়ে মক্কায় পৌঁছলেন। পিতৃ-মাতৃহীন পৌত্রের জন্য তার মনে ছিল ভালোবাসার উত্তাপ। অতীতের স্মৃতিতে তার মন ভারাক্রান্ত হয়ে উঠলো। পিতৃ-মাতৃহীন পৌত্রকে তিনি যতোটা ভালোবাসতেন এতো ভালোবাসা তার নিজে পুত্র কন্যা কারো জন্যই ছিলনা। ভাগ্যের পরিহাস, বালক মোহাম্মদ সে অবস্থায় ছিলেন একান্ত নি:সঙ্গ কিন্তু আবদুল মোত্তালেব তাকে নি:সঙ্গ থাকতে দিতেন না, তিনি পৌত্রকে অন্য সকলের চেয়ে বেশি ভালোবাসতেন এবং সম্মান করতেন। ইবনে হিশাম লিখেছেন, আবদুল মোত্তালেবের জন্য কাবাঘরের ছায়ায় বিছানা পেতে দেয়া হতো। তার সব সন্তান সেই বিছানার চারিকে বসতো। কিন্তু মোহাম্মদ গেলে বিছানায়ই বসতেন। তিনি ছিলেন অল্প বয়স্ক শিশু। তার চাচা তাকে বিছানা থেকে সরিয়ে দিনে কিন্তু আবদুল মোত্তালেব বলতেন, ওকে সরিয়ে দিয়ো না। ওর মর্যাদা অসাধারণ। এরপর তাকে নিজের পাশে বসাতেন। শুধু বসানোই নয় তিনি প্রিয় দৌহিত্রকে সব সময় নিজের সাথে রাখতেন। বালক মোহাম্মদ কাজকর্ম তাকে আনন্দ দিতো।
বয়স আট বছর দুই মাস দশদিন পর তার দাদার স্নেহের ছায়াও উঠে গেল। তিনি মৃত্যুবরণ করলেন। মৃত্যুর আগে তিনি নিজের পুত্র আবু তালেবকে ওসিয়ত করে গেলেন, তিনি যেন তার ভ্রাতুষ্পুত্রর বিশেষভাবে যত্ন নেন। আবু তালেব এবং আবদুল্লাহ ছিলেন একই মায়ের সন্তান।
প্রথম জীবন এবং বিবাহ
আমিনার পিতার নাম ওহাব ইবনে আব্দ মানাফ এবং মাতা বারাহ বিনতে আব্দ আল উজ্জা ইবনে উথমান আব্দ আল দার। তিনি কুরাইশ উপজাতির মধ্যে বানু জোহরা এর বংশের সদস্য ছিলেন; যা ইব্রাহিম (আব্রাহাম) থেকে তার পুত্র ইসমাইল (ইসমায়েল) এর মাধ্যমে বংশদ্ভুত বলে দাবি করা হয়। তার পূর্বপুরুষ জুহরা ছিলেন কুসায় ইবনে কিলাব এর বড় ভাই যিনি আব্দ আল্লাহ আল মুত্তালিব এর পুর্বপুরুষ ছিলেন।
মুহাম্মদ-এর জন্ম
আব্দ আল্লাহ-এর মৃত্যুর দুই মাস পরে, ৫৭০ খ্রিষ্টাব্দে মুহাম্মদজন্মগ্রহণ করেন।
কবর
আমিনা বিনতে ওহাব এর কবর ১৯৯৮ সালে আল আবওয়ায় খুজে পাওয়া গেছেতবে পরবর্তীতে এটি বুলযোজার এবং গ্যাসোলিন দ্বারা ধ্বংস করা হয়॥
কলেজ অফ মেডিসিন এবং সাগর দত্ত হাসপাতাল
থাম্ব|Hospital Buildings of CMSDH কলেজ অফ মেডিসিন অ্যান্ড সাগর দত্ত হাসপাতাল (সিএমএসডিএইচ), যা সাগর দত্ত মেডিকেল কলেজ নামেও পরিচিত, ভারতের পশ্চিমবঙ্গ রাজ্যের একটি তৃতীয় রেফারেল সরকারী হাসপাতাল, মেডিকেল কলেজ এবং গবেষণা ইনস্টিটিউট। এটি কলকাতার শহরতলি কামারহাটিতে অবস্থিত। এটি পশ্চিমবঙ্গ সরকার ২০১০ সালে প্রতিষ্ঠা করেছিল এবং রাজ্যে চিকিৎসকদের ঘাটতি হ্রাস করতে ২০১১ সাল থেকে এমবিবিএস কোর্স শুরু করে। এটি পশ্চিমবঙ্গ স্বাস্থ্যবিজ্ঞান বিশ্ববিদ্যালয় সম্পর্কিত এবং ভারতের মেডিকেল কাউন্সিল দ্বারা স্বীকৃত।
ইতিহাস
পশ্চিমবঙ্গে চিকিৎসা পেশাদারদের অভাব বিবেচনা করে চিকিতৎসক: জনসংখ্যা অনুপাত ১:২,৬০০ হয়ে যাবার জন্য, পশ্চিমবঙ্গ সরকার কামারহাটির কৌশলগত স্থানে ১০০ এমবিবিএস শিক্ষার্থী নিয়ে একটি নতুন মেডিকেল কলেজ চালু করার সিদ্ধান্ত নিয়েছে, যা প্রবেশদ্বার উত্তর কলকাতার। ২০১০ সালে, পশ্চিমবঙ্গ সরকার একটি মেমো জারি করেছিলেন যাতে ১০০  এমবিবিএস শিক্ষার্থী ভর্তি করে একটি মেডিকেল কলেজ স্থাপনের অনুমোদন দেওয়া হয়েছিল  সাগর দত্ত হাসপাতালের ক্যাম্পাসে।
এমসিআই দ্বারা পরিদর্শন পরে, ২০১০ সালে, কলেজ অফ মেডিসিন অ্যান্ড সাগর দত্ত হাসপাতাল কর্তৃপক্ষ ৩০ জুন, ২০১১-এ লেটার অফ পারমিশন প্রাপ্ত হয়েছিল। প্রথম বর্ষের এম.বি.বি.এস. কোর্সটি ১ আগস্ট ২০১১ সালে শুরু হয়েছিল M. কলেজটি সকল এম.বি.বি.এস. এর স্বীকৃতি পেয়েছে ফেব্রুয়ারি, ২০১৬ বা তার পরে ডিগ্রি দেওয়া হয়েছে।
অবস্থান
থাম্ব| ইএসআই হাসপাতাল, কামারহাটি বিটি রোডে কামারহাটি বাস টার্মিনাসের কাছে অবস্থিত, কলেজ অফ মেডিসিন এবং সাগর দত্ত হাসপাতাল কামারহাটি ইএসআই হাসপাতাল সংলগ্ন। ভারতের পশ্চিমবঙ্গ রাজ্যের উত্তর চব্বিশ পরগনা জেলার   ব্যারাকপুর মহকুমার বেলঘোরিয়া থানার অন্তর্গত কামারহাটিতে অবস্থিত। এটি কলকাতা মেট্রোপলিটন উন্নয়ন কর্তৃপক্ষের আওতাধীন এলাকার একটি অংশ। কমারহাটি 22.67 ° N 88.37 ° E এ অবস্থিত, যা কলকাতার মহানগরীর নগর সমাগমের একটি অংশ। দক্ষিণেশ্বরের পবিত্র মন্দিরটি কামারহাটি পৌর এলাকায় অবস্থিত। বেলঘরিয়া ও আরিয়াদহর মতো শহরগুলি কামারহাটির অংশ।
নিকটতম বিমানবন্দর ( নেতাজি সুভাষচন্দ্র বসু আন্তর্জাতিক বিমানবন্দর ) ১২ কিলোমিটার দূরে অবস্থিত এবং নিকটতম রেলস্টেশন ( আগরপাড়া রেলস্টেশন )টি ২.২ কিমি দূরে অবস্থিত।
অবকাঠামো
থাম্ব| স্যাসিক ২০১৬ সালের সময় সিএমএসডিএইচ মিলনায়তন
ক্যাম্পাসটি পশ্চিমবঙ্গ সরকারের সাস্থ্য দপ্তরের অধীনে এবং যে পরিকাঠামো রয়েছে:
প্রতিসাম্যের অক্ষ
thumb|250px|right|প্রতিসাম্যের অক্ষ অঙ্কিত বিভিন্ন চিত্র। যে রেখা কোন সুষম বস্তু বা চিত্রকে দুইটি প্রতিসম অংশে বিভক্ত করে, তাকে প্রতিসাম্যের অক্ষ বলা হয়। যেমন - বৃত্তের ব্যাস।
বহিঃসংযোগ
Symmetrieachse Reflekta simetrio Eje de simetría Вісь симетрії
ভারতীয় প্রযুক্তিবিদ্যা প্রতিষ্ঠান (ইন্ডিয়ান স্কুল অব মাইনস) ধানবাদ
ভারতীয় প্রযুক্তিবিদ্যা প্রতিষ্ঠান (ইন্ডিয়ান স্কুল অব মাইনস) ধানবাদ বা ইন্ডিয়ান ইনস্টিটিউট অব টেকনোলজি (ইন্ডিয়ান স্কুল অব মাইনস), ধানবাদ (সংক্ষেপে আইআইটি (আইএসএম), ধানবাদ) হল ভারতের ধানবাদে অবস্থিত একটি সরকারি কারিগরি বিশ্ববিদ্যালয়। ধানবাদের সর্দার প্যাটেল নগর এলাকায় এটির ২০১৮ একরের প্রধান বিদ্যায়তন রয়েছে এবং সম্প্রতি ঝাড়খণ্ড মন্ত্রিসভা দ্বিতীয় বিদ্যায়তনের জন্য নিসারায় ২২৬.৯৮ একর জমি অনুমোদন করেছে, আইআইটি (আইএসএম) ধানবাদ প্রশাসনের ধানবাদের নিরসার আসন্ন ক্যাম্পাসে ২৯ টিরও বেশি একাডেমিক কেন্দ্র খোলার পরিকল্পনা রয়েছে। এটি জাতীয় গুরুত্বের একটি প্রতিষ্ঠান। আইআইটি (আইএসএম) এর ১৮ টি একাডেমিক বিভাগ রয়েছে, যা প্রকৌশল, ফলিত বিজ্ঞান, মানববিদ্যা ও সামাজিক বিজ্ঞান এবং ব্যবস্থাপনা কর্মসূচিসমূহকজে কভার করে।
প্রধানমন্ত্রী নরেন্দ্র মোদির নেতৃত্বে কেন্দ্রীয় মন্ত্রিসভা আইএসএম ধানবাদকে একটি ভারতীয় প্রযুক্তিবিদ্যা প্রতিষ্ঠানে রূপান্তর করার জন্য ২০১৬ সালের ২৫শে মে দ্য ইনস্টিটিউট অব টেকনোলজি অ্যাক্ট, ১৯৬১-এর সংশোধন করার অনুমোদন প্রদান করে। সংশোধনীটি সংসদ দ্বারা অনুমোদিত হয়েছিল এবং রাষ্ট্রপতির সম্মতির ভিত্তিতে, ২০১৬ সালের ১০ই আগস্ট ভারতের গেজেটে অবহিত করা হয়েছিল।
কার্ডওয়েল লিলি
কার্ডওয়েল লিলি (Cardwell lily) দক্ষিণ-পূর্ব এশিয়া ও অস্ট্রেলিয়ার গাছ। পৃথিবীর বিভিন্ন উষ্ণ অঞ্চলে আকর্ষণীয় কন্দজ ফুল হিসেবে সুপরিচিত। এরা মূলত বৃষ্টিবহুল বন ও সাগরপাড়ের বাসিন্দা। ইংরেজিতে Brisbane Lily বা Northern Christmas Lily নামেও পরিচিত। কার্ডওয়েল লিলি (Proiphys amboinensis) বহুবর্ষজীবী কন্দজ গাছ। বড় আকৃতির পাতাগুলো লম্বায় ২৫ সে.মি. এবং চওড়ায় ৩৫ সে.মি. পর্যন্ত হতে পারে, দেখতে অনেকটা কিডনি আকৃতির, কিনারা ওপরের দিকে মোড়ানো এবং সুস্পষ্ট শিরাযুক্ত। কাণ্ড ১৫ থেকে ৬০ সে.মি. পর্যন্ত দীর্ঘ হতে পারে। সাদা রঙের ফুলগুলো ফোটে গ্রীষ্মে, অন্তত ১৮টি ফুলের একটি বড় থোঁকা থাকে। প্রতিটি একক ফুলের পাপড়ির সংখ্যা ছয়, হলদেটে পরাগকেশর অনেকটাই দৃশ্যমান। ফুল দীর্ঘস্থায়ী। সাধারণত শীতের আগেই রিক্ত মঞ্জরিদণ্ড নিজের দীনতা জানান দিতে শুরু করে। তারপর হিমেল বাতাসের স্পর্শে ধীরে ধীরে ধড়টা শুকিয়ে ওরা মাটির কম্বলে শীতঘুমে চলে যায়। ফুল দীর্ঘস্থায়ী হওয়ায় সব ধরনের বাগানেই শোভা বৃদ্ধির জন্য রোপণ করা যেতে পারে। টবেও চাষযোগ্য। বাড়ির লনে বেশ মানানসই।
বাজিরাও মাস্তানি গৃহীত পুরস্কার ও মনোনয়ন তালিকা
থাম্ব|৬৩তম জাতীয় চলচ্চিত্র পুরস্কারে শ্রেষ্ঠ পরিচালক ও পার্শ্ব অভিনেত্রীসহ সাতটি বিভাগে পুরস্কার বাজিরাও মাস্তানি সঞ্জয় লীলা বনশালি পরিচালিত ২০১৫ সালের ইতিহাস আশ্রিত মহাকাব্যিক নাট্য চলচ্চিত্র। নাগনাথ এস. ইনামদার রচিত রাউ উপন্যাস অবলম্বনে নির্মিত এই চলচ্চিত্রে পেশওয়া বাজিরাও ও তার দ্বিতীয় স্ত্রীর প্রেমের গল্প তুলে ধরা হয়েছে। এতে নাম ভূমিকায় অভিনয় করেছেন রণবীর সিং ও দীপিকা পাড়ুকোন। এছাড়া বাজিরাওয়ের প্রথম স্ত্রী কাশীবাইয়ের ভূমিকায় অভিনয় করেছেন প্রিয়াঙ্কা চোপড়া।
চলচ্চিত্রটি ৬৩তম জাতীয় চলচ্চিত্র পুরস্কারে শ্রেষ্ঠ পরিচালক ও পার্শ্ব অভিনেত্রীসহ সাতটি বিভাগে পুরস্কার লাভ করে। এছাড়া ছবিটি ৬১তম ফিল্মফেয়ার পুরস্কারে চৌদ্দটি বিভাগে মনোনয়নের মধ্যে শ্রেষ্ঠ চলচ্চিত্রসহ নয়টি বিভাগে পুরস্কার লাভ করে। আন্তর্জাতিক ভারতীয় চলচ্চিত্র একাডেমি পুরস্কার এর ১৭তম আয়োজনে সতেরটি বিভাগে মনোনয়নের মধ্যে তেরটি পুরস্কার লাভ করে।
নিকোলা ভাসিলিয়েভিচ
প্রারম্ভিক জীবন
নিকোলা ভাসিলিয়েভিচ ১৯৯৬ সালের ২৪শে জুন তারিখে সার্বিয়া ও মন্টিনিগ্রোর নিশে জন্মগ্রহণ করেছেন এবং সেখানেই তার শৈশব অতিবাহিত করেছেন।
জাহাঙ্গীর কবির
আব্দুল আলীম বলতে যাদেরকে বোঝানো হতে পারে;
রুশ বিমান ও মহাকাশ বাহিনী
সংযোগ=//upload.wikimedia.org/wikipedia/commons/thumb/2/29/Presentation_of_the_banner_of_Air-space_forces_03.jpg/220px-Presentation_of_the_banner_of_Air-space_forces_03.jpg|থাম্ব| রাষ্ট্রপতি পুতিন ভিক্টর বোন্ডারেভকে বিমান ও মহাকাশ বাহিনীর পতাকা হস্তান্তর করছেন রুশ মহাকাশ বাহিনী বা রুশ বিমান ও মহাকাশ বাহিনী ( Воздушно-космические силы, উচ্চারণ: ভশদুশনো-কসমিচেসকিয়ে সিলি) বা ভিকেএস (রুশ: বিকেসি) রুশ সশস্ত্র বাহিনীর বায়ু ও মহাকাশ শাখা নিয়ে গঠিত। রাশিয়া ১ আগস্ট ২০১৫ সালে তাঁদের প্রতিরক্ষা মন্ত্রণালয়ের সুপারিশক্রমে রুশ বিমানবাহিনী (ভিভিএস) এবং রুশ মহাকাশ প্রতিরক্ষা বাহিনী (ভিভিকেএস)-কে একীভূত করার মধ্য দিয়ে ভিকেএসকে তার সামরিক বাহিনীর একটি নতুন শাখা হিসাবে প্রতিষ্ঠা করে। ভিকেএসের সদর দপ্তর মস্কোতে অবস্থিত। রাশিয়ার প্রতিরক্ষা মন্ত্রী সের্গেই শোইগু এই একীভূতকরণকে দক্ষতা এবং লজিস্টিক সহায়তার উন্নতি হিসাবে ব্যাখ্যা করেছেন।
উপ-শাখা
জেনস ইনফরমেশন গ্রুপের মতে, রুশ বিমান বাহিনী এবং রুশ মহাকাশ প্রতিরক্ষা বাহিনী একীভূত হওয়ার মধ্য দিয়ে, নতুন রুশ মহাকাশ বাহিনী তিনটি উপ-শাখা নিয়ে গঠিত হয়।
যুদ্ধ সংগঠন
বিমান ও মহাকাশ বাহিনী, বায়ু বাহিনী নিয়ে গঠিত।
বিমান বাহিনী শীর্ষ কমান্ড ( Главное командование ВВС ) (মস্কো)
আকাশ প্রতিরক্ষা এবং অ্যান্টি-ব্যালিস্টিক ক্ষেপণাস্ত্র প্রতিরক্ষা বাহিনী কমান্ড ( Командование войск ПВО-ПРО ) (মস্কো)
মহাকাশ বাহিনী কমান্ড ( Командование космических войск ) ( ক্রাসনোজনামেনস্ক )
১২৩
১২৩ জুলীয় বর্ষপঞ্জীর একটি সাধারণ বছর যেটি বৃহস্পতিবার দিয়ে শুরু। সেই সময়ে এই বছর পাতিনাস ও আপ্রোনিয়াস-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৮৭৬ বছর; রোম প্রতিষ্ঠার বছর)। এই বছরকে ১২৩ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরণের জন্য প্রচলিত পদ্ধতি হয়ে উঠে।
রহনপুর রেলওয়ে স্টেশন
রহনপুর রেলওয়ে স্টেশন বাংলাদেশের অন্যতম সীমান্তবর্তি রেলওয়ে স্টেশন। এটি রাজশাহী বিভাগের চাঁপাইনবাবগঞ্জ জেলায় অবস্থিত। রহনপুর রেলওয়ে স্টেশন বর্তমানে বাংলাদেশ-ভারত সীমান্তে অন্যতম রেলওয়ে ট্রানজিট পয়েন্ট হিসেবে কাজ করছে।
অবকাঠামো
রহনপুর রেলওয়ে স্টেশনে টিনের তৈরি একটি মাত্র যাত্রী ছাউনি আছে। এবং প্রশাসনিক কাজের জন্য এর পেছনেই আছে বিশাল একতলা অফিস ভবন।
রহনপুর-সিংঘাবাদ ট্রানজিট ব্যবস্থা
এটি একটি সচল ট্রানজিট হিসেবে বর্তমানে কাজ করছে এবং ভারতের মালদহ জেলার সিংঘাবাদ রেলওয়ে স্টেশন এর সাথে যুক্ত আছে। ১৯৭৮ সালের ১৫ আগস্ট সংঘটিত চুক্তির মাধ্যমে বাংলাদেশ থেকে নেপাল এ পণ্য পরিবহন এর জন্য এই রেলপথ টি ভারতে প্রবেশ করে। ২০১১ সালের ৬ সেপ্টেম্বর পুনঃচুক্তির মাধ্যমে বাংলাদেশ এবং ভারতের মধ্য দিয়ে একটি নতুন পথ তৈরির ব্যাপারে ব্যবস্থা নেওয়া হয়।
বাংলাদেশ ২০১১ সালে নেপালে সার রপ্তানির মাধ্যমে এই ট্রানজিট ব্যবহার শুরু করে। সিংঘাবাদ-রহনপুর ট্রানজিট পয়েন্ট টি নেপালের র‌্যাক্জল থেকে বাংলাদেশের খুলনা অবদি কোন প্রকার ট্রানশিপমেন্ট চার্জ ছাড়াই ব্যবহৃত হয়।
২০০০-এর দশকের আদিরসাত্মক চলচ্চিত্রের তালিকা
এটি ২০০০-এর দশকে মুক্তিপ্রাপ্ত ইরোটিক চলচ্চিত্রের তালিকা। এই ইরোটিক চলচ্চিত্র তালিকার মূল উপাদান যৌনাবেদন অথবা এ ধরনের চলচ্চিত্র। যেগুলো মূলধারার বাণিজ্যিক চলচ্চিত্র শিল্পের মাধ্যমে চলচ্চিত্র দর্শকদের জন্যে মুক্তি পেয়েছে এবং ব্যাপকভাবে খ্যাতনামা সমালোচকদের দ্বারা পর্যালোচিত হয়েছে। পর্নোগ্রাফিক চলচ্চিত্র, যেগুলি মূলধারার চলচ্চিত্র স্টুডিওর বাইরে বিশেষ পর্নোগ্রাফিক চলচ্চিত্র স্টুডিও থেকে উৎপাদিত হয়, সেগুলি এই তালিকায় অন্তর্ভুক্ত করা হয় নি।।
আর্মেনীয় জাতি
আর্মেনীয়রা (հայեր; আ-ধ্ব-ব: [hɑˈjɛɾ]) হল পশ্চিম এশিয়ার আর্মেনীয় পার্বত্য অঞ্চলের একটি জাতিগোষ্ঠী।
আর্মেনীয়রা আর্মেনিয়ার প্রধান জনসংখ্যা এবং প্রকৃতপক্ষে স্বাধীন আর্টসখ গঠন করে। আধুনিক আর্মেনিয়ার বাইরে বসবাসকারী সম্পূর্ণ বা আংশিক আর্মেনীয় বংশভূত প্রায় ৫ মিলিয়ন লোকের বিস্তৃত প্রবাসী জনসংখ্যা রয়েছে। বৃহত্তম আর্মেনীয় জনসংখ্যা আজ রাশিয়া, মার্কিন যুক্তরাষ্ট্র, ফ্রান্স, জর্জিয়া, ইরান, জার্মানি, ইউক্রেন, লেবানন, ব্রাজিল ও সিরিয়ায় বিদ্যমান। ইরান ও প্রাক্তন সোভিয়েত রাষ্ট্রসমূহ ব্যতীত বর্তমান আর্মেনীয় প্রবাসী জনসংখ্যা মূলত আর্মেনীয় গণহত্যার ফলস্বরূপ গঠিত হয়।
বেশিরভাগ আর্মেনীয় আর্মেনীয় প্রেরিতীয় মণ্ডলীকে মেনে চলেন, এটি একটি অ-চ্যালেসেডোনীয় খ্রিস্টান মণ্ডলী, যা বিশ্বের প্রাচীনতম জাতীয় মণ্ডলীও। যীশুর মৃত্যুর পরই, তাঁর দ্বারা প্রেরিত যিহূদা থদ্দেয় ও প্রেরিত বর্থলময়ের প্রচেষ্টার ফলে আর্মেনিয়ায় খ্রিস্টধর্মের বিস্তার শুরু হয়। চতুর্থ শতাব্দীর গোড়ার দিকে, আর্মেনিয়া রাজ্য খ্রিস্টানকে রাষ্ট্র ধর্ম হিসাবে গ্রহণকারী প্রথম রাজ্যে পরিণত হয়।
তথ্যসূত্র
টীকা
উৎস
১২৪
১২৪ জুলীয় বর্ষপঞ্জীর একটি অধিবর্ষ যেটি শুক্রবার দিয়ে শুরু। সেই সময়ে এই বছর গ্লাব্রিও ও ফ্লাক্কুস-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৮৭৭ বছর; রোম প্রতিষ্ঠার বছর)। এই বছরকে ১২৪ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরণের জন্য প্রচলিত পদ্ধতি হয়ে উঠে।
দাখিল মাদ্রাসা
দাখিল মাদ্রাসা (আরবি ভাষা:مدرسةالداخل দাখিল হিফযুল কুরাআন) হলো এমন পর্যায়ের মাদ্রাসা যেখানে প্রথম শ্রেণী থেকে দশম শ্রেণী পর্যন্ত পড়ানো হয় এবং দশম শ্রেণী শেষে একটি পাবলিক এক্সামিনেশনের মাধ্যমে দাখিল পাসের সার্টিফিকেট প্রদান করা হয় যা সেকেণ্ডারী স্কুল সার্টিফিকেটের (এস. এস. সি.) সমকক্ষ। যে কোন মাদ্রাসার মতই দাখিল মাদ্রাসা প্রধানত একটি ইসলামী ধর্মীয় শিক্ষা প্রতিষ্ঠান যার মূল লক্ষ্য কোরআন ও হাদিস শিক্ষা প্রদান। তবে বিংশ শতাব্দীর শেষভাগে পাঠ্যসূচীতে ইসলামী শিক্ষার পাশাপাশি সাধারণ শিক্ষা প্রবর্তিত হয়। একবিংশ শতাব্দীর শুরুর দিকে শিক্ষাপ্রদান কার্যক্রমে কম্পিউটারও ব্যবহার করা হতে থাকে।
ইতিহাস
বাংলাদেশ রাষ্ট্রীয়ভাবে একটি ধর্ম নিরপেক্ষ দেশ তবে এতে মুসলমান জনাসংখ্যাধিক্য রয়েছে এবং মুসলমান জনগোষ্ঠীর বিরাট একটি অংশ ধর্মপ্রাণ। পরিসংখ্যান অনুযায়ী বাংলাদেশের শতকরা প্রায় ৩০ ভাগ মানুষ মাদরাসা শিক্ষার সাথে সংশ্লিষ্ট। তাই এদেশে প্রচলিত বিভিন্ন শিক্ষাব্যবস্থার মধ্যে মাদরাসা শিক্ষাব্যবস্থা বিশেষভাবে গুরুত্বপূর্ণ। দেশে সরকারীভাবে স্বীকৃত মাদরাসার সংখ্যা ১৫ হাজারের অধিক, মাদরাসা শিক্ষকের সংখ্যা দেড় লক্ষাধিক। এক সময় কেবল কুরআন ও হাদিস শিক্ষার জন্য প্রচলিত থাকলেও ক্রমান্বয়ে মাদরাসা শিক্ষাব্যবস্থার আধুনিকায়ন চলছে। এজন্য রয়েছে মাদরাসা শিক্ষা অধিদপ্তর  ও মাদরাসা  বোর্ড। প্রায়শঃ দাখিল মাদরাসাকে পর্যায়ক্রমে আলিম মাদরাসা উন্নীত করা হয়ে থাকে।
পাঠ্যসূচী
দাখিল মাদরাসায় বিভিন্ন পর্যায়ে এবং বিভিন্ন বিভাগে শিক্ষা প্রদান করা হয়। যেমন: সম্প্রতিকালে দাখিল মাদরাসায় ‘তথ্য ও যোগাযোগ প্রযুক্তি’ বিষয়ে শিক্ষাদানের বিষয়ে অনুমোদন প্রদানের সিদ্ধান্ত গৃহীত হয়েছে।
পরীক্ষা ব্যবস্থা
দাখিল পরীক্ষার পদ্ধতি এস.এস.সি পরীক্ষার মতই। প্রতি বিষয়ে ৩ ঘণ্টার পরীক্ষা দিতে হয় যার পূর্ণমান ১০০ নম্বর। পরীক্ষায় ‘বহুনির্বাচনী’ এবং ‘সৃজনশীল’ উভয়প্রকার প্রশ্ন থাকে। ‘বহুনির্বাচনী’ এবং ‘সৃজনশীল’ পরীক্ষার মধ্যে কোন বিরতি থাকে না। ‘বহুনির্বাচনী’ প্রশ্নের সর্বমোট মান ৩০ নম্বর হলে বরাদ্দ সময়ের পরিমাণ ৩০ মিনিট। অন্যদিকে ‘বহুনির্বাচনী’ প্রশ্নের সর্বমোট মান ২৫ নম্বর হলে বরাদ্দ সময়ের পরিমাণ ৩০ মিনিট।
মাদ্রাসা বোর্ড
দাখিল মাদ্রাসা পরিচালনার জন্য বাংলাদেশ মাদরাসা শিক্ষা বোর্ডের আনুষ্ঠানিক স্বীকৃতির প্রয়োজন পড়ে। বাংলাদেশের মাদরাসা শিক্ষা ব্যবস্থা পরিচালনার ১৯৭৮ খ্রিষ্টাব্দে মাদরাসা শিক্ষা অধ্যাদেশ এই বোর্ড স্থাপিত হয়। এই বোর্ড কর্তৃক দাখিল পরীক্ষা পরিচালিত হয় এবং ছাত্র-ছাত্রীদের ফলাফলের ভিত্তিতে বোর্ড কর্তৃক দাখিল সার্টিফিকেট প্রদান করা হয়। এই বোর্ডের অনুমতিক্রমে বিজ্ঞান, বাণিজ্য ইত্যাদি বিভাগ খোলা যায়। বোর্ড-এর কর্মকর্তারা নিয়মিতভাবে দাখিল মাদরাসা পরিদর্শন করেন এবং শিক্ষাপ্রদান কার্যক্রম মূল্যায়ন করেন। বেসরকারী মাদরাসার সরকারের এমপিও ভুক্তির জন্য বোর্ডের সুপারিশ প্রয়োজন হয়।
সমালোচনা
সচরাচর এরকম সমালোচনা রয়েছে যে মাদরাসার শিক্ষাক্রম আধুনিক নয় এবং দাখিল পাস করে শিক্ষার্থীরা চাকুরীর বাজারে সুবিধা করতে পারে না। কিংবা দাখিল পাসকারী শিক্ষার্থীদের জন্য উচ্চতর শিক্ষার সুযোগ সংকুচিত। আরো সমালোচনা রয়েছে যে, মাদরাসার শিক্ষাক্রম দেশের মানব সম্পদ উন্নয়নে বাধা স্বরূপ।
রাম নবমী
দিনটি হিন্দু ইতিহাস গ্রন্থ রামায়ণ থেকে আবৃত্তি করে চিহ্নিত করা হয় যা রামের কাহিনী বর্ণনা করে। হিন্দুরা মন্দিরে গিয়ে, প্রার্থনা করে, উপবাস করে, আধ্যাত্মিক বক্তৃতা শুনে এবং ভজন বা কীর্তন (ভক্তিমূলক গান) গেয়ে উৎসব উদযাপন করে। যেহেতু রামের জন্মদিন তাই কিছু ভক্ত রামের একটি মূর্তি একটি দোলনায় রেখে শিশুর মতো পূজা করে। দাতব্য অনুষ্ঠান এবং সম্প্রদায়ের খাবারেরও আয়োজন করা হয়। উৎসবটি অনেক হিন্দুদের জন্য নৈতিক প্রতিফলনের একটি উপলক্ষ।
এই দিনে গুরুত্বপূর্ণ উদযাপনগুলি সারা ভারতে অযোধ্যা এবং অসংখ্য রাম মন্দিরে সঞ্চালিত হয়। রাম, সীতা, লক্ষ্মণ এবং হনুমানের রথযাত্রা বিভিন্ন স্থানে হয়। অযোধ্যায়, অনেকে পবিত্র সরায়ু নদীতে ডুব দিয়ে তারপর রাম মন্দিরে যান।
উৎযাপন
রামের জীবন সম্পর্কে রামায়ণ কিংবদন্তিতে উল্লিখিত কয়েকটি শহর প্রধান উদযাপন পালন করে। এর মধ্যে রয়েছে অযোধ্যা (উত্তরপ্রদেশ), রামেশ্বরম ( তামিলনাড়ু ), ভদ্রাচলম ( তেলেঙ্গানা ) এবং সীতামারহি (বিহার)। কিছু স্থান রথযাত্রা (রথ শোভাযাত্রা) সংগঠিত করে, আবার কিছু স্থান রাম ও সীতার বিবাহ বার্ষিকী উৎসব ( কল্যাণোৎসব ) হিসাবে উদযাপন করে।
রামের নামে উৎসবের নামকরণ করা হলেও, উৎসবে সাধারণত সীতা, লক্ষ্মণ এবং হনুমানের প্রতি শ্রদ্ধা অন্তর্ভুক্ত থাকে, রামের জীবন কাহিনীতে তাদের গুরুত্ব দেওয়া হয়। কিছু বৈষ্ণব সম্প্রদায় রামকে স্মরণ করে এবং রামায়ণ পাঠ করে চৈত্র (বসন্ত) নবরাত্রির নয়টি দিন পালন করে, কিছু মন্দির সন্ধ্যায় বিশেষ আলোচনা পর্বের আয়োজন করে। অভাবীদের সাহায্য করার জন্য দাতব্য অনুষ্ঠান এবং সম্প্রদায়ের খাবার মন্দির দ্বারা সংগঠিত হয়।
কর্ণাটকে, স্থানীয় মন্ডলী (সংগঠন) দ্বারা শ্রী রামনবমী উদযাপন করা হয় কিছু জায়গায়, এমনকি ফুটপাথে, বিনামূল্যে পানকাম (একটি গুড়ের পানীয়) এবং কিছু খাবার ছড়িয়ে দিয়ে। উপরন্তু, কর্ণাটকের বেঙ্গালুরুতে, শ্রী রামসেবা মন্ডলী, RCT (R.) চামরাজপেট, ভারতের সবচেয়ে মর্যাদাপূর্ণ, মাসব্যাপী শাস্ত্রীয় সঙ্গীত উৎসবের আয়োজন করে। এই ৮০ বছরের পুরানো বাদ্যযন্ত্রের অনন্যতা হল যে ভারতীয় শাস্ত্রীয় সঙ্গীতশিল্পীরা, তাদের ধর্ম নির্বিশেষে, উভয় ধারার – কর্ণাটিক (দক্ষিণ ভারতীয়) এবং হিন্দুস্তানি (উত্তর ভারতীয়) – রাম এবং সমবেত শ্রোতাদের কাছে তাদের সঙ্গীত পরিবেশন করতে নেমে আসেন। থাম্ব|তেলেঙ্গানার [[ভদ্রাচলম মন্দির রাম নবমী উদযাপনের অন্যতম প্রধান স্থান। ]] ওড়িশা, ঝাড়খণ্ড এবং পশ্চিমবঙ্গের মতো পূর্ব ভারতীয় রাজ্যে,  জগন্নাথ মন্দির এবং আঞ্চলিক বৈষ্ণব সম্প্রদায় রাম নবমী পালন করে এবং গ্রীষ্মকালে তাদের বার্ষিক জগন্নাথ রথযাত্রার প্রস্তুতি শুরু করার দিন হিসাবে এটিকে বিবেচনা করে ।
ইসকনের সাথে যুক্ত ভক্তরা দিনের উপবাস রাখেন। ক্রমবর্ধমান স্থানীয় হিন্দু ধর্মসভার চাহিদা পূরণের লক্ষ্যে বেশ কয়েকটি ইসকন মন্দির ছুটির উপলক্ষ্যে আরও বিশিষ্ট উদযাপনের প্রচলন করেছে। যদিও এটি ছিল ঐতিহ্যবাহী গৌরাব্দ বর্ষপঞ্জির একটি উল্লেখযোগ্য অনুষ্ঠান, যেদিন ভক্তরা একটি নির্দিষ্ট অতিরিক্ত দিন উপবাস পালন করে।
তাৎপর্য
এই উৎসব সাধুদের পরিত্রাণ, দুষ্কৃতকারীদের বিনাশ এবং ধর্ম সংস্থাপনের জন্য ঈশ্বরের অবতরণ করাকে নির্দেশ করে। রাম নবমী উৎসব উদযাপন শুরু হয় সূর্যদেবতা প্রসন্ন করার জন্য ভোরবেলা জলম (জল) নিবেদনের মাধ্যমে। এই বিশ্বাসের কারণে যে সূর্যের বংশধররা রামের পূর্বপুরুষ ছিলেন।
ভারতের বাইরে
রাম নবমী হল একটি হিন্দু উৎসব যা ভারতীয় প্রবাসীরা উত্তর প্রদেশ এবং অন্যান্য রাজ্যে শিকড় সহ উদযাপন করে। ভারতীয় চুক্তিবদ্ধ শ্রমিকদের বংশধর যারা ব্রিটিশ-প্রকৌশলী দুর্ভিক্ষের কারণে ভারত ত্যাগ করতে বাধ্য হয়েছিল এবং তারপর ১৯১০ সালের আগে ব্রিটিশ মালিকানাধীন বাগান ও খনিগুলিতে ঔপনিবেশিক দক্ষিণ আফ্রিকায় চাকরির প্রতিশ্রুতি দিয়েছিল এবং তারপরে দক্ষিণ আফ্রিকার বর্ণবাদ শাসনের অধীনে বসবাস করতে থাকে। রামায়ণ পাঠ করে এবং ত্যাগরাজ ও ভদ্রচাল রামদাসের ভজন গেয়ে রাম নবমী উদযাপন করে। প্রতি বছর ডারবানের হিন্দু মন্দিরগুলিতে এই ঐতিহ্যটি সমসাময়িক সময়ে অব্যাহত রয়েছে।
একইভাবে, ত্রিনিদাদ এবং টোবাগো, গায়ানা, সুরিনাম, জ্যামাইকা, অন্যান্য ক্যারিবিয়ান দেশ, মরিশাস, মালয়েশিয়া, সিঙ্গাপুর এবং অন্যান্য অনেক দেশে ঔপনিবেশিক যুগের হিন্দু বংশধরদের সাথে ব্রিটিশ ভারত ত্যাগ করতে বাধ্য করা শ্রমিকরা তাদের অন্যান্য ঐতিহ্যবাহী উৎসব সাথে রাম নবমী পালন করে চলেছে। এটি ফিজির হিন্দুদের দ্বারাও উদযাপন করা হয় এবং সেই সমস্ত ফিজি হিন্দুরা যারা আবার অন্যত্র স্থানান্তরিত হয়েছে।
বাংলাদেশে রাম নবমী উপলক্ষে শোভাযাত্রা ও বিভিন্ন জায়গায় মেলা বসে।
আলসোড্রিয়াস প্রসিনোপ্টিলা
আলসোড্রিয়াস প্রসিনোপ্টিলা হল জেলেচিডি পরিবারের একটি প্রজাতির মথ। ১৯২২ সালে এডওয়ার্ড মেরিক এটি বর্ণণা করেন। এটি ব্রাজিলে পাওয়া যায়।
এর পাখার প্রসারতার দৈর্ঘ্য প্রায় ১৫ মিমি, সামনের ডানা সবুজ।
বিজ্ঞান ও প্রযুক্তিতে স্বাধীনতা পুরস্কার
বিজ্ঞান ও প্রযুক্তিতে স্বাধীনতা পুরস্কার হলো স্বাধীনতা পুরস্কার প্রদানের একটি অন্যতম প্রধান ক্ষেত্র। এটি বিজ্ঞান ও প্রযুক্তি ক্ষেত্রে অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “সর্বোচ্চ বেসামরিক পুরস্কার”। ১৯৭১ সালের বাংলাদেশের স্বাধীনতা যুদ্ধের বীর শহীদদের স্মরণে ১৯৭৭ সাল থেকে সমাজসেবা, সাহিত্য, শিল্পকলা, বিজ্ঞান ও প্রযুক্তি, পল্লী উন্নয়ন, চিকিৎসাবিদ্যা, জনসংখ্যা নিয়ন্ত্রণ ও ক্রীড়া - এই আটটি ক্ষেত্রে “স্বাধীনতা পুরস্কার” প্রদান প্রচলন করা হলেও পরবর্তিতে স্বাধীনতা ও মুক্তিযুদ্ধ, শিক্ষা, জনপ্রশাসন এবং গবেষণা - এই আরও চারটি ক্ষেত্রকেও “স্বাধীনতা পুরস্কার” প্রদানের অধিক্ষেত্র হিসাবে সংযুক্ত করা হয়। এই পুরস্কার প্রদানের ব্যাপারটি দেখাশোনা করে বাংলাদেশ সরকারের মন্ত্রিপরিষদ বিভাগ। মন্ত্রিপরিষদ বিভাগের নির্ধারিত পদক  কমিটির পরামর্শে মনোনীত ব্যক্তিবর্গ ও প্রতিষ্ঠানকে মন্ত্রিসভার বৈঠকে চূড়ান্তভাবে মনোনীত করার পর এই পদক দেয়া হয়। প্রতিবছর মার্চ মাসের শেষ সপ্তাহে ঢাকায় একটি আড়ম্বরপূর্ণ অনুষ্ঠানের মাধ্যমে আনুষ্ঠানিকভাবে এই পদক প্রদান প্রদান করা হয়। বর্তমানে প্রত্যেক পুরস্কার প্রাপককে পুরস্কার হিসাবে ১৮ ক্যারেট মানের পঞ্চাশ গ্রাম ওজনের স্বর্ণে নির্মিত একটি পদক, পদকটির একটি রেপ্লিকা, ৩ লক্ষ টাকার একটি চেক এবং পুরস্কার প্রাপ্তির স্বীকৃতিসূচক একটি সনদপত্র প্রদান করা হয়।  ১৯৭৭ সালে প্রথমবারের মতো “স্বাধীনতা পুরস্কার” প্রচলণকালীনই মরহুম ড. মোকাররম হোসেন খোন্দকারকে “বিজ্ঞান ও প্রযুক্তিতে স্বাধীনতা পুরস্কার” প্রদান করা হয়।
২০১৮ শ্রীলঙ্কা ক্রিকেট দলের ওয়েস্ট ইন্ডিজ সফর
শ্রীলঙ্কা ক্রিকেট দল তিনটি টেস্ট ক্রিকেট খেলার জন্য ওয়েস্ট ইন্ডিজ সফর করে, যা ৩০ মে থেকে ২৭ জুন ২০১৮-এ অনুষ্ঠিত হয়।
রহমতউল্লাহ আল মাহমুদ সেলিম
রহমতউল্লাহ আল মাহমুদ সেলিম (জন্ম ১ জুলাই ১৯৫৪) যিনি সংক্ষেপে মাহমুদ সেলিম নামে পরিচিত হলেন একজন মুক্তিযোদ্ধা এবং বাংলাদেশের একজন প্রখ্যাত গণসংগীতশিল্পি, গীতিকার, সুরকার ও নাগরিক অধিকার কর্মী। তিনি ১৯৭৮ সাল থেকে ৯ বারে মোট ২৫ বার সাংস্কৃতিক সংগঠন উদীচী’র সাধারণ সম্পাদক ছিলেন। বর্তমানে তিনি সহ-সভাপতির দায়িত্ব পালন কবছেন। “ইতিহাস কথা কও” গীতিআলেখ্যটি তার এক অনবদ্য সৃষ্টি।
পুরস্কার ও সম্মননা
সংগীতে বিশেষ অবদানের জন্য তিনি ২০১৭ সালে একুশে পদক লাভ করেন।
ল্যান্স গিবস
ল্যান্সলট রিচার্ড গিবস (Lancelot Richard Gibbs; জন্ম: ২৯ সেপ্টেম্বর, ১৯৩৪) ব্রিটিশ গায়ানার জর্জটাউনে জন্মগ্রহণকারী ওয়েস্ট ইন্ডিজের বিখ্যাত ও সাবেক আন্তর্জাতিক ক্রিকেট তারকা। টেস্ট ক্রিকেটের ইতিহাসে তিনি সফলতম স্পিন বোলার হিসেবে পরিচিতি পেয়েছেন। ফ্রেড ট্রুম্যানের পর বিশ্বের দ্বিতীয় খেলোয়াড় ও প্রথম স্পিনার হিসেবে তিন শতাধিক উইকেট লাভকারীর গৌরব অর্জন করেন। সর্বমোট ৩০৯টি টেস্ট উইকেট দখলের পাশাপাশি ব্যতিক্রমধর্মী ওভার পিছু দুইয়ের চেয়েও কম রান দিয়েছেন ল্যান্স গিবস। তবে, ব্যাটসম্যান হিসেবে তিনি তেমন সফলতা দেখাতে পারেননি।
ক্রীড়াজীবন
১৯৬০-৬১ সালে অস্ট্রেলিয়া সফরে গিবসের জন্যে চমকপ্রদ সুফল বয়ে আনে। সিরিজের শেষ তিনটি টেস্টে ২০.৭৮ রান গড়ে ১৯ উইকেট নেন। সিডনিতে আট, অ্যাডিলেডে হ্যাট্রিকসহ পাঁচ এবং মেলবোর্নে ছয় উইকেট লাভ করেন। এছাড়াও ওয়েস্ট ইন্ডিজ ক্রিকেটের ইতিহাসে অন্যতম সেরা ক্রিকেটার ক্লাইভ লয়েড সম্পর্কে তার কাকাতো ভাই। তার সাথেও একত্রে অনেকবার ওয়েস্ট ইন্ডিজের পক্ষে খেলেছেন তিনি।
কীর্তিগাঁথা
১৯৭১ সালে ইংল্যান্ডের কাউন্টিতে ওয়ারউইকশায়ার কাউন্টি ক্লাবের পক্ষে অংশগ্রহণ করে ১৮.৮৯ রান গড়ে ১৩১টি প্রথম-শ্রেণীর উইকেট লাভ করেন, যাতে নয়বার পাঁচ-উইকেট দখল করেছিলেন। ব্যতিক্রমধর্মী এ সাফল্যের পরিপ্রেক্ষিতে পরের বছর উইজডেন ক্রিকেটার্স অ্যালমেনাকের পক্ষ থেকে বর্ষসেরা ক্রিকেটারের মর্যাদা লাভ করেন গিবস।
১৯৭৫-৭৬ মৌসুমে পার্থে অনুষ্ঠিত টেস্টে অস্ট্রেলীয় বোলার গ্যারি গিলমোরকে আউট করে ৪১ বছর বয়সে প্রবীণতম ক্রিকেটার হিসেবে নিজের ৩০০তম টেস্ট উইকেট শিকারে পরিণত করেন। কাকতালীয়ভাবে মেলবোর্নে অনুষ্ঠিত সর্বশেষ টেস্টের ৩০৯তম শিকারে পরিণত করেছিলেন গিলমোরকে।
অবসর পরবর্তী জীবন
ক্রিকেট খেলা থেকে অবসর নিয়ে গিবস মার্কিন যুক্তরাষ্ট্রে অভিবাসিত হন। কিন্তু ১৯৯১ সালে সংক্ষিপ্তকালের জন্য নিজ দেশে ফিরে আসেন ও ইংল্যান্ড সফরে ওয়েস্ট ইন্ডিজ দলকে পরিচালনা করেন।
১২৫
১২৫ জুলীয় বর্ষপঞ্জীর একটি সাধারণ বছর যেটি রবিবার দিয়ে শুরু। সেই সময়ে এই বছর পল্লিনাস ও তিতিয়াস-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৮৭৮ বছর; রোম প্রতিষ্ঠার বছর)। এই বছরকে ১২৫ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরণের জন্য প্রচলিত পদ্ধতি হয়ে উঠে।
ঘটনাবলী
উত্তর-পশ্চিম ভারতের কুষাণ সম্রাট দ্বিতীয় কদফিসের মৃত্যু হয়। কনিস্ক সিংহাসনে আরোহণ করেন।
মাল্টিপল স্ক্লেরোসিস
মাল্টিপল স্ক্লেরোসিস  (Multiple Sclerosis বা সংক্ষেপে MS বা এম.এস.) হলো একধরনের ডি-মায়েলিনেটিং রোগ, যাতে মানব মস্তিষ্কে ও স্নায়ুরজ্জুতে বিদ্যমান স্নায়ুকোষগুলোকে আচ্ছাদনকারী অন্তরক আবরণ ক্ষতিগ্রস্ত হয়। এই ক্ষতির কারণে স্নায়ুতন্ত্রের অংশবিশেষের অন্য অংশগুলোর সাথে যোগাযোগ স্থাপনের ক্ষমতা বাধাপ্রাপ্ত হয় এবং ফলশ্রূতিতে, বৃহৎ পরিসরে বিভিন্ন শারীরিক এবং মানসিক উপসর্গের সৃষ্টি হয়। এসব উপসর্গের মধ্যে সাধারণত শারীরিক, বুদ্ধিবৃত্তিক এবং কখনও কখনও মানসিক সমস্যাও দেখা দেয়। সুনির্দিষ্ট উপসর্গসমূহের মধ্যে দ্বৈত প্রতিবিম্ব, এক চোখে অন্ধত্ব, মাংসপেশীর দূর্বলতা, ঈন্দ্রিয়ানুভূতিগত সমস্যা অথবা অঙ্গসঞ্চালনে সমণ্বয়হীনতা উল্লেখযোগ্য। এম.এস. ভিন্ন ভিন্ন রূপে দেখা দিতে পারে, যেগুলোর ফলে বিচ্ছিন্ন আক্রমণের সাথে নতুন উপসর্গ (পুনরাবনতিশীল রুপ) কিংবা সময়ের সাথে নতুন নতুন উপসর্গ (অগ্রসরমান রূপ) দেখা দিতে পারে। দুটি আক্রমণের মধ্যকার সময়ে কোন উপসর্গ নাও থাকতে পারে।  তবুও, ক্রমবর্ধমান রোগের ক্ষেত্রে স্থায়ীভাবে কিছু স্নায়ুবিক সমস্যা অবশিষ্ট থেকে যেতে পারে।